I 1566 fulgte han kejseren på et felttog til [[Ungarn]], som skulle komme til at koste sultan [[Süleyman 1.]] livet i slaget ved Szigetvár. I december samme år skrev kejser Maximilian et usædvanligt brev til kong [[Frederik 2.]], hvori han bad ham om at tage godt imod Melchior Lorck. Han skulle nemlig til Danmark for at modtage arven efter sin ældste bror, Caspar, som var død i [[Den Nordiske Syvårskrig]] mellem [[Danmark]] og [[Sverige]]. Brevet krævede samtidig, at den danske konge lod ham vende tilbage til kejserens tjeneste, for derved at forhindre kongen i at gøre krav på Lorcks tjeneste. Da Lorck rejste nordpå, synes han dog kun at være nået til [[Flensborg]], før han atter rejste sydpå.{{efn|Det er sandsynligt, at han mødte sin anden bror, den eventyrlystne Andreas, i deres hjemby og hørte, hvordan Andreas var faldet i unåde og måske indså, at navnet Lorck ikke var fordelagtigt at fremvise ved  det danske hof. 
Hvorom alting er, tog Melchior igen sydpå, imens hans bror gik i fjendens tjeneste og gjorde sit navns dårlige ry endnu værre.}}
Kunst Historie Erhvervsliv Kommunikation Maleri